།ལམ་གྱི་གཞུང་ཤིང་ཆོས་དྲུག་གི་མན་ངག་བཞུགས་སོ། །
༄༅༅། །ད་ནི་ལམ་གྱི་གཞུང་ཤིང་ཆོས་དྲུག་གི་མན་ངག་བཤད་པར་བྱ་སྟེ། དེ་ལ་ལམ་
གྱི་སྔོན་འགྲོ་ལམ་དུས་ཀྱི་དབང་བཀའ་ནི། འདི་ལ་སྦྱོར་བ་དང་། དངོས་གཞི་དང་། རྗེས་
གསུམ་མོ། །སྦྱོར་བ་ནི་ས་ཆོག་དགོས་པར་རྒྱས་བསྡུས་གང་འགྲུབ་གཞན་དང་མཐུན་པར་བྱ།
གནས་ཁང་ཕྱག་དར་དང་རྟེན་དགྲམ། གྲུབ་ན་དཀྱིལ་འཁོར་ཡོངས་སུ་རྫོགས་པར་བསྒོམ་
པར་འགྱུར་བ་དང་མཐུན་པ་བཞིན་བྲི། མ་གྲུབ་ན་མཎྜལ་བཞིའི་ཐིག་གདབ། དང་པོ་ལ་ཆོས་
འབྱུང་ཉིས་བརྩེགས་དཀར་པོའི་དབུས་སུ་མེ་ཏོག་ཚོམ་བུ་ལྔའམ། ལྷ་ལྔའི་ཕྱག་མཚན་ནམ།
ཐིག་ལེ་དགོད། དེའི་མུ་ཁྱུད་ནག་པོ། རྩིབས་མཆན་དམར་པོ། དེའི་འོག་མ་ལ་པད་མ་འདབ་
བཞི་ཕྱོགས་མཚོན། ཤར་མཐིང༌། ལྷོ་སེར། ནུབ་དམར། བྱང་ལྗང༌། གྲུ་ཆད་ལྗང་ཁུ། གསུམ་
པ་ལ་ཆོས་འབྱུང་དམར་པོ། མེ་རིས་གཞི་ལྗང་ཁུ་ཟླ་གམ་མཐིང་ལྗང་དཀར་པོ། བཞི་པ་ལ་
-521-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མཐིང་ནག།
གྲུ་གསུམ་མེ་རི་གཞི་དམར་པོ་ཟླ་གམ་ལྗང་ཁུ་དེ་རྣམས་ཀྱི་མུ་ཁྱུད་ནག་པོ་
མཎྜལ་ལས་མ་གྲུབ་ན་མུ་ཁྱུད་ཀྱི་ཕྱེ་ནས་རྡོར་རྭ་མེ་རི་བྱ། ཡོངས་རྫོགས་གྲུབ་ན་ཐམས་ཅད་
ཀྱི་ཁྱམས་ཕྱོགས་ཆེན་པོ་ལ་སོགས་པ་དཀྱིལ་འཁོར་སྒྲུབ་པ་དང་མཐུན་པར་བྲི།
འོག་མ་
གསུམ་པོ་ལའང་ཚོམ་བུ་ལ་སོགས་པ་ལྔ་ལྔ་དགོད། བུམ་པ་མཚན་ལྡན་བཅུད་དང༌། མགུལ་
ཆིངས། ཁ་རྒྱན། རྡོ་རྗེ་གཟུངས་ཐག། དུང་ཆོས་རྣམས་གཞན་དང་མཐུན་པར་མཎྜལ་གཉིས་
པའི་སྟེང་དུ་བཞག། བཞི་པའི་སྟེང་དུ་གཏོར་མ་གཙང་ཞིང་བཟང་བ་མདའ་དར་དང་བཅས་པ་
བཞག། ཅི་འབྱོར་པའི་མཆོད་གཏོར་དང་། ཚོགས་ཀྱི་ཡོ་བྱད་བཤམ། སྔོན་འགྲོའི་གཏོར་མ་
མཁའ་འགྲོ་སྤྱི་གཏོར་གྱིས་བཏང༌། མཆོད་པ་བྱིན་དབབ། ལས་ཀྱི་རྡོ་རྗེས་སྤྱིར་མཎྜལ་དང་སོ་
སོ་ལ་མེ་ཏོག་ཕུལ་ལ་གསོལ་བ་གདབ། སྐྱབས་འགྲོ་སེམས་བསྐྱེད་ཡིག་བརྒྱ་རྣམས་ཅི་
འགྲུབ་བྱ། རང་བདེ་མཆོག་ཏུ་གསལ་བའི་ཐུགས་ཀའི་ཧཱུཾ་གི་འོད་ཀྱིས་རྒྱུད་སྡེ་ལྔའི་ལྷ་ཚོགས་
བླ་མ་གཙོ་བོའི་རིགས་བདག་ཏུ་བཞུགས་པ་སངས་རྒྱས་དང་བྱང་ཆུབ་སེམས་དཔའ། དཔའ་
བོ་མཁའ་འགྲོའི་ཚོགས་སྤྱན་དྲངས། ཕྱག་འཚལ། མཆོད་པ་འབུལ། རྒྱུན་བཤགས་བྱ། ཚད་
མེད་པ་བཞི་བསྒོམ། ཤུ་ནྱ་དང་། སྭ་བྷཱ་ཝས་སྟོང་པར་སྒོམ་པའི་ངང་ལས། སྲུང་འཁོར་དང་།
རྟེན་དང་བརྟེན་པར་བཅས་པའི་བདག་བསྐྱེད་ཡན་ལག་བཞི་རྫོགས་སུ་མདུན་བསྐྱེད་མཎྜལ་
དང་པོ་སྒྲུབ་པའི་སྐབས་བཞིན་བསྒོམ། ཆོས་སྐོར་འདིའི་ལུགས་ཀྱི་རྫོགས་རིམ་གང་མོས་
བསྒོམ། ལྷ་རང་རང་གི་ཐུགས་ཀར་པད་ཉིའི་སྟེང་དུ་ས་བོན་ཧཱུཾ་གི་མཐར་རང་རང་གི་སྔགས་
ཀྱིས་བསྐོར་བར་བསྒོམས་ལ། ༀ་ཧྲཱིཿཧ་ཧ་ཧཱུྃ་ཧཱུྃ་ཕཊ། ༀ་དེ་ཝ་པི་ཙུ་བཛྲ་ཧཱུྃ་ཧཱུྃ་ཧཱུྃ་ཕཊ་སྭཱ་ཧཱ།
ཨོཾ་ཨཱཿབཛྲ་དྷིཀ་ཧཱུྃ། ཨོཾ་ཨཱཿཧྲཱིཿཧཱུྃ་སྭཱ་ཧཱ། ༀ་ཧྲཱིཿཥྚིཿཝི་ཀྲི་ཏ་ན་ནཱ་ཧཱུྃ་ཕཊ། ཅེས་པ་རྣམས་སོ་སོར་
ཅི་ནུས་སུ་བཟླ། དེ་ནས་ཕྱི་མཆོད་རྣམས་སུཾ་བྷ་ནིས་བསང་། སྭ་བྷཱ་ཝས་སྦྱང་། ཨ་ལས་ཐོད་
པར་འབྲུ་གསུམ་ལས་ལྷ་མིའི་མཆོད་རྫས་དཔག་ཏུ་མེད་ཅིང་དྲི་མ་དང་བྲལ་བར་བསྐྱེད། རང་
-522-

སྔགས་ལ་འཇུག་པའི་སྒོ་ལས། ཤངས་པ་བཀའ་རྒྱུད་ཀྱི་ཆོས་སྐོར་རིམ་པ་བཞུགས། ༩༢༽
རང་གི་སྔགས་དང་ཕྱག་རྒྱས་བྱིན་གྱིས་བརླབ། མཎྜལ་བུམ་པ་རྣམས་ཀྱང་རིམ་པ་བཞིན་
བསངས་སྦྱངས་པའི་ངང་ལས་ཐམས་ཅད་ཀྱང་ཡེ་ཤེས་རང་སྣང་གི་གཞལ་ཡས་ཁང་གྲུ་བཞི་
པ་སྒོ་བཞི་པ། རྩིག་པ་ལྔ་ཕྱི་ནས་རིམ་པས་དཀར་སེར་དམར་ལྗང་སྔོ་བ། འདོད་ཡོན་དམར།
ཕ་གུ་སེར། དྲ་ཕྱེད་སྔོ། མདའ་ཡབ་སྣ་ཚོགས། སྒོའི་ཐད་སོར་རྟ་བབས་བང་རིམ་བཞི་པ་ལ་
པད་མ་ལ་གནས་པའི་འཁོར་ལོ་དང༌། རི་དྭགས་གཉིས་གཉིས་དང་བཅས་པའི་སྟེང་ན་
གདུགས་ཕུབ། ནང་ཀ་བ་བརྒྱད་བརྒྱད་ཀྱིས་བཏེག་ཅིང༌། རྡོ་རྗེའི་གདུང་བཞི་བཞིས་མིག་
མངས་རིས་སུ་བྲིས་པས་མཛེས་པར་ཕུབ་པ། དབུས་ཕྱུར་བུར་གྱུར་པའི་རྩེ་མོར་རྡོ་རྗེ་དང་ནོར་
བུའི་ཏོག་གིས་མཚན་པ་མཆོད་རྟེན་མགོ་ལྔ་པའི་རྣམ་པ། ཕྱི་རོལ་ཏུ་དུར་ཁྲོད་བརྒྱད་དང་། རྡོ་
རྗེ་ར་བ་མེ་རིས་བསྐོར་བ། སྣང་ལ་རང་བཞིན་མེད་པ་འོད་ཀྱི་རང་བཞིན། ནང་གི་ལྷ་སྣམ་ཤར་
དཀར། ལྷོ་སེར། ནུབ་དམར། བྱང་ལྗང་བའི་ཕོ་བྲང་གི་དབུས་སུ་ཤེལ་ལས་གྲུབ་པའི་ཆོས་
འབྱུང་ཉིས་རིམ་གྱི་ལྟེ་བའི་དབུས་སུ་རིན་པོ་ཆེའི་ཁྲི་སེང་གེ་བརྒྱད་ཀྱིས་བཏེགས་པ་དང་། སྣ་
ཚོགས་པད་མ་ཟླ་ཉིའི་སྟེང་དུ་འཇིགས་བྱེད་དུས་མཚན་མནན་པའི་བདེ་མཆོག་ཞལ་གཅིག
ཕྱག་གཉིས་རྡོ་རྗེ་དང་དྲིལ་བུ་འཛིན་པས་ཡུམ་ལ་འཁྱུད་པ། གཡས་བརྐྱངས་པས་བཞེངས་
པ། ཡུམ་རྡོ་རྗེ་ཕག་མོ་དམར་མོ་ཞལ་གཅིག་ཕྱག་གཉིས་མ་གཡས་གྲི་གུག་ནམ་མཁའ་ལ་
འཕྱར་བ། གཡོན་ཐོད་ཁྲག་འཛིན་པ་ཡབ་ལ་འཁྲིལ་བ། དེའི་ཤར་དུ་གདན་བཞི་བརྩེགས་ཀྱི་
སྟེང་ན། ཚངས་པ་བརྒྱ་བྱིན་མནན་པའི་དགྱེས་རྡོར། མཐིང་ནག་ཞལ་གཅིག་ཕྱག་གཉིས་རྡོ་
རྗེ་དྲིལ་བུ་འཛིན་པས་ཡུམ་བདག་མེད་མ་སྔོན་མོ་གྲི་ཐོད་འཛིན་པ་ལ་འཁྱུད་པ། ལྷོ་ཕྱོགས་
གདན་བཞི་བརྩེགས་ཀྱི་སྟེང་དུ། གསང་འདུས་སྐུ་མདོག་མཐིང་ཞུན་ལྟ་བུ་ཞལ་གཅིག་ཕྱག་
གཉིས་རྡོ་རྗེ་དྲིལ་བུ་འཛིན་པས་ཡུམ་རེག་བྱ་རྡོ་རྗེ་མ་སྐུ་མདོག་ཕྱག་མཚན་ཡབ་དང་འདྲ་བ་
ལ་འཁྱུད་ཅིང༌། གཉིས་ཀའང་སྐྱིལ་ཀྲུང་དུ་བཞུགས་པ། ནུབ་ཏུ་གདན་བཞི་བརྩེགས་དང་མི་
-523-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རོའི་སྟེང་དུ་མ་ཧཱ་མ་ཡ་མཐིང་ནག་གཡས་བརྐྱང་གཡོན་བསྐུམ། ཞལ་གཅིག་ཕྱག་གཉིས་ཁ་
ཊཱཾ་ག་དང་ཐོད་ཁྲག་འཛིན་པས་སྐུ་མདོག་དང་ཕྱག་མཚན་ཡབ་དང་འདྲ་བ་ལ་འཁྱུད་པ། བྱང་
དུ་གདན་བཞི་བརྩེགས་དང་མ་ཧེའི་སྟེང་དུ། རྡོ་རྗེ་འཇིགས་བྱེད་ནག་པོ་མ་ཧེའི་གདོང་པ་ཅན།
རྭ་རྣོ་བ།
གྲི་གུག་ཐོད་ཁྲག་འཛིན་པས་ཡུམ་རོ་ལངས་མ་དམར་མོ་གྲི་ཐོད་ཅན་ལ་འཁྱུད་པ།
ཤངས་འབུད་ཅིང་མཆེ་བ་གཙིགས་པ། ལྗགས་འདྲིལ་བ། སྐུ་ལུས་ཐུང་ཞིང་སྦོམ་པ་གསུས་
ཁྱིམ་ཆེ་བ། སྦྲུལ་གྱིས་ལྷག་པར་བརྒྱན་པ། མཎྜལ་གཉིས་པའི་བུམ་པ་གཞལ་ཡས་ཁང་དུ་
སྒོམ་པའི་ནང་དུ་མཆོད་བཟླས་པ་བྱས་པས་སྦྱོར་མཚམས་ནས་བྱང་སེམས་དཀར་དམར་བབས་ཡང་ལྷ་ལྔ་
གོང་བཞིན་བསྐྱེད། བུམ་པ་གང་བ་དང་ཡབ་ཡུམ་ཀྱང་བདེ་བའི་དོན་དུ་ཞུ་བསམ་མོ། །མཎྜལ་གསུམ་པ་
ཏིང་ངེ་འཛིན་གྱི་དབང་རྣམས་ཀྱི་རྟེན་ཡིན། དེའི་དབུས་སུ་བདེ་མཆོག་ལྷན་སྐྱེས་དང་། དེའི་
ཕྱོགས་བཞིར་ཤར་དུ་མཁའ་འགྲོ་མ་ནག་མོ། བྱང་དུ་ལཱ་མ་ལྗང་ཁུ། ནུབ་ཏུ་ཁཎྜ་རོ་ཧ་དམར་
མོ། ལྷོར་གཟུགས་ཅན་མ་སེར་མོ་རྣམས་ཞལ་གཅིག་ཕྱག་གཉིས་གྲི་ཐོད་འཛིན་པ། གྲུ་མོ་ན་
ཁ་ཊཱཾ་ག། ཞབས་གཡས་བརྐྱང་གཡོན་བསྐུམ། རོའི་གདན་ལ་བཞུགས་པ། དེ་ལྟར་ཡབ་ཡུམ་
ཐམས་ཅད་མཚན་དཔེས་བརྒྱན་ཅིང༌། འོད་ཟེར་འབར་བ་མེ་ཕུང་གི་དབུས་ན་བཞུགས་པ།
ཞལ་རེ་རེ་སྤྱན་གསུམ་གསུམ་པ་ཐོད་པ་སྐམ་པོ་ལྔ་ལྔས་དབུ་བརྒྱན་པ། གར་གྱི་ཉམས་དགུ་
དང་ལྡན་པ། ཡབ་ཐམས་ཅད་རུས་པའི་བརྒྱན་དྲུག་དང༌། མི་མགོ་རློན་པ་ལྔ་བཅུའི་དོ་ཤལ་
ཅན། དབུ་སྐྲ་སེར་པོ་གྱེན་དུ་འབར་བ། ཡུམ་ཐམས་ཅད་སྒེག་ཅིང་འཛུམ་པ། བདེ་བའི་ཉམས་
དང་ལྡན་པ། ཤ་རྒྱས་ཤིང་ནུ་མ་འབུར་བ། དབུ་སྐྲ་སིལ་བུར་འཕྱང་བ། དེ་ལྟར་མཎྜལ་གསུམ་
པའི་གྲུ་ཆད་རྣམས་ལ་མཆོད་པའི་ལྷ་མོ་མཆོད་རྫས་སྣ་ཚོགས་ཐོགས་པ། ཁྱམས་རྣམས་སུ་
ཕྱོགས་བཅུ་དུས་གསུམ་གྱི་སངས་རྒྱས་ཐམས་ཅད་ལོངས་སྐུ་ཞལ་སྦྱོར་བདེ་བ་ཆེན་པོའི་རང་
བཞིན་ཏིལ་གྱི་གང་བུ་ཁ་ཕྱེ་བ་ལྟ་བུར་བསྒོམ། མཎྜལ་བཞི་པའི་དབུས་སུ་དཔལ་ཕྱག་དྲུག་
-524-

སྔགས་ལ་འཇུག་པའི་སྒོ་ལས། ཤངས་པ་བཀའ་རྒྱུད་ཀྱི་ཆོས་སྐོར་རིམ་པ་བཞུགས། ༩༢༽
པ་ལྷ་ལྔ་གཏོར་ཆོག་ལྟར་བསྐྱེད། དེའི་ཁྱམས་སུ་ཕྱོགས་སྐྱོང་བཅུ། གཙང་རིས་ཀྱི་མགོན་པོ་
བདུན་ཅུ་རྩ་གཉིས། དམ་ཅན་རྒྱ་མཚོའི་ཚོགས་བསམ། དེ་རྣམས་ཐམས་ཅད་སྐད་ཅིག་དྲན
རྫོགས་སམ། སྙིང་པོ་ཚིག་ཙམ་མམ། རྡོ་རྗེ་ཆོ་ག་གསུམ་ལས་བསྐྱེད། ཐམས་ཅད་ཀྱི་གནས་
གསུམ་དུ་འབྲུ་གསུམ་གྱིས་བྱིན་གྱིས་བརླབ། བདག་བསྐྱེད་མདུན་བསྐྱེད་རྣམས་ཀྱི་ཐུགས་
ཀའི་ས་བོན་ལས་འོད་ཟེར་འཕྲོས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཡེ་
ཤེས་པར་སྤྱན་དྲངས་ལ་སྔགས་ཙམ་གྱིས་མཆོད། ཛཿཧཱུཾ་བཾ་ཧོཿ༔ དམ་ཚིག་པ་རྣམས་ལ་
བསྟིམ། ཡང་འོད་ཀྱིས་དབང་གི་ལྷ་རྣམས་སྤྱན་དྲངས་ནས་མཆོད་དེ། ཨོཾ་སརྦ་ཏ་ཐཱ་ག་ཏ་ཨ་
བྷི་ཥིཉྩ་ཏུ་མཾ་གྱིས་གསོལ་བ་བཏབ་པས་དབང་གི་ལྷ་རྣམས་ཀྱིས། ཨོཾ་སརྦ་ཏ་ཐ་ག་ཏ་ཨ་བྷི་
ཥེ་ཀ་ཏ་ས་མ་ཡ་ཤྲཱི་ཡེ་ཧཱུཾ། ཞེས་དབང་བསྐུར་བས་ཐམས་ཅད་ལ་མི་བསྐྱོད་པ་སྤྲུལ་སྐུའི་རྣམ་
པ་ཅན་གྱིས་དབུ་བརྒྱན་པར་བསམ་ལ། ཨོཾ་སརྦ་ཏ་ཐཱ་ག་ཏ་པཉྩ་ཏནྟྲ་མཎྜལ་ས་པ་རི་ཝཱ་ར་
སྔོན་དུ་འགྲོ་བའི་ཆུ་གཉིས་སྔོན་དུ་འགྲོ་བའི་མཆོད་པ་ལྔ་རོལ་མོ་གོས་ཟུང་རྣམས་རང་རང་གི་
སྔགས་ཀྱིས་ཐུན་མོང་དུ་དབུལ། སྤྲོ་ན་ཚིགས་བཅད་ཡང་བྱ། ནང་མཆོད་ཀྱང་བསང་སྦྱང་བྱིན་
གྱིས་བརླབས་ལ། རྩ་བརྒྱུད་ཀྱི་བླ་མ་རྣམས་ཀྱི་མཚན་དང༌། ཡི་དམ་རྣམས་ཀྱི་སོ་སོའི་
ཆོས་སྐྱོང་ལ་སོགས་པ་ལའང་གཞན་དང་
སྔགས་ལ་འབྲུ་གསུམ་བཏགས་པས་དབུལ།
མཐུན་པར་དབུལ་ཞིང༌། ཅི་ཤེས་པས་བསྟོད་ལ། བུམ་བཟླས་བྱས་ཏེ། སླར་ཡང་མཆོད་ཅིང་
བསྟོད་ལ། ཁྱོར་ཆུ་བླུད། བདག་འཇུག་བྱ། གཏོར་མ་རྣམས་བསང་སྦྱང་བྱིན་གྱིས་བརླབས་པ་
ལྷ་ལྔ་གང་རུང་གི་ཆོ་ག་གཞན་དང་མཐུན་པར་བྱ། སོ་སོའི་སྔགས་སམ། གོང་གི་མཆོད་
སྔགས་ལ། བ་ལིཾ་ཏ་ཁ་ཁ་ཁཱ་ཧི་ཁཱ་ཧི་བཏགས་ལ་དབུལ། མཆོད་བསྟོད། རྡོ་རྗེའི་གླུ་དང༌།
བཀྲ་ཤིས་བརྗོད། མགོན་པོ་ལ་གཏོར་ཆོག་ལྟར་ཕུལ་ལ་འཕྲིན་ལས་གཞོལ། སྤྱི་གཏོར་དང་
གཞི་བདག་ལ་སོགས་ལའང་དབུལ། བགེགས་གཏོར་བཏང་ངོ༌། །
-525-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གཉིས་པ། དངོས་གཞི་ལ་གཉིས་ལས། དང་པོ་སྔོན་འགྲོ་ལ་འཇུག་པ་ནི་སློབ་མ་རྣམས་ཁྲུས་
བྱས། ཕྱག་དང༌། མཎྜལ། མཇུག་ཡོན་ཕུལ་ནས་འཁོད་པ་ལ་འདི་སྐད་ཅེས། ཀླུ་སྒྲུབ་ཀྱིས། རྒྱ་
མཚོ་ཆེར་གཡེངས་གཉའ་ཤིང་བུ་ཁར་ནི། །རུས་སྦལ་མགྲིན་པ་ཆུད་པ་ལས་ཀྱང་དུད་འགྲོ་
ལས། །མི་རྙེད་ཆོས་ཐོབ་དཀའ་བས་མི་དག་གིས། །དམ་ཆོས་སྤྱད་པས་འབྲས་བུ་མཆིས་པར་
མཛོད། །ཅེས་གསུངས་པས། མི་ལུས་རྙེད་དཀའ་བར་བཤད་ལ། རྙེད་པའི་ཚེ་མ་འབད་ན་
འཁོར་བ་སྡུག་བསྔལ་གྱི་རྒྱ་མཚོ་འདི་ལས་ཐར་པའི་སྐབས་མེད་པས་ཆོས་ལ་འཇུག་དགོས།
དེ་ལ་ཐེག་ཆུང་ཉན་རང༌། རང་ཞི་བདེ་ཙམ་ཐོབ་པར་འདོད་ཅིང༌། ལྟ་བ་གང་ཟག་དང༌། ཆོས་ཀྱི་
ཕྱོགས་གཅིག་གཟུང་བ་རང་བཞིན་མེད་པ་ཙམ་ལས་མ་རྟོགས་པའི་ལམ་དེ་ཐེག་ཆེན་ལ་
བལྟོས་ནས་ལམ་དམན་པར། བཤེས་སྤྲིང་ལས། ཉེ་དུ་འཁོར་བའི་རྒྱ་མཚོའི་ནང་དུ་ཆུད་གྱུར་
ཅིང༌། །ཀློང་གི་ནང་དུ་ཆུད་པ་ལྟ་བུར་སྣང་བཞིན་དུ། །སྐྱེ་ཤི་འཕོས་པས་ངོ་མ་ཤེས་པ་དེ་བོར་
ནས། །རང་ཉིད་གཅིག་ཐར་བྱེད་ན་ཁྲེལ་བོར་གཞན་ཅི་ཡོད། །ཅེས་གསུངས་པ་དང་། མདོ་སྡེ་
རྒྱན་ལས། དེ་གཉིས་ཡང་དང་ཡང་དུ་ནི། །རང་སེམས་ཀུན་ཏུ་འབྱུང་ལྡན་པས། །མྱ་ངན་
འདས་ལ་མངོན་དགའི་ཕྱིར། །རྟོགས་པ་བུལ་བ་ཡིན་པར་འདོད། །ཅེས་གསུངས་པས་ན།
གཞན་དོན་དུ་རྫོགས་པའི་སངས་རྒྱས་ཐོབ་པར་འདོད་ཅིང་། ལྟ་བ་བདག་མཐའ་དག་རང་
བཞིན་མེད་པར་རྟོགས་པའི་ཐེག་ཆེན་ལ་འཇུག་དགོས། དེ་ལ་གཉིས་ཡོད་པའི་ཕ་རོལ་ཏུ་ཕྱིན་
པ་བས། སྔགས་ཀྱི་ཐེག་པར། དོན་གཅིག་ན་ཡང་མ་རྨོངས་དང༌། །ཐབས་མང་དཀའ་བ་མེད་
པ་དང༌། །དབང་པོ་རྣོན་པོའི་དབང་བྱས་ཕྱིར། །སྔགས་ཀྱི་ཐེག་པ་ཁྱད་པར་འཕགས། །ཞེས་
གསུངས་པ་དེ་ལ་འཇུག་པ་ཡིན་ཏེ། དེ་ཡང་རྡོ་རྗེ་གུར་ལས། དམན་པ་རྣམས་ལ་བྱ་བའི་རྒྱུད། །
བྱ་མིན་རྣལ་འབྱོར་དེ་ལྷག་ལ། །སེམས་ཅན་མཆོག་ལ་རྣལ་འབྱོར་མཆོག། རྣལ་འབྱོར་བླ་མེད་
དེ་ལྷག་ལ། །ཞེས་གསུངས་པའི་ལམ་དེ་ལ་འཇུག་པ་ཡིན་པས། དེའི་ཐོག་མར་དབང་དགོས་
-526-

སྔགས་ལ་འཇུག་པའི་སྒོ་ལས། ཤངས་པ་བཀའ་རྒྱུད་ཀྱི་ཆོས་སྐོར་རིམ་པ་བཞུགས། ༩༢༽
ཏེ། དཔལ་རྡོ་རྗེ་ཕྲེང་བའི་རྒྱུད་ལས། ཐོག་མར་སློབ་མ་གང་གི་ཚེ། །བློ་ལྡན་ཡང་དག་དབང་
བསྐུར་ན། །རྫོགས་པའི་རིམ་པའི་རྣལ་འབྱོར་ལ། །དེ་ཡི་ཚེ་ན་སྣོད་དུ་འགྱུར། །ཡང་དག་དབང་
བསྐུར་གྱིས་དབེན་ན། །སྒྲུབ་པོས་རྒྱུད་ཀྱི་དོན་ཤེས་ཀྱང༌། །སློབ་དཔོན་སློབ་མ་མཚུངས་པར་
ནི། །མི་ཟད་དམྱལ་བ་ཆེན་པོར་འགྲོ། །ཞེས་དང༌། ཕྱག་རྒྱ་ཆེན་པོ་ཐིག་ལེའི་རྒྱུད་ལས། དབང་
མེད་ན་ནི་དངོས་གྲུབ་མེད། །བྱེ་མ་བཙིར་ཡང་མར་མེད་བཞིན། །གང་ཞིག་རྒྱུད་ལུང་ང་རྒྱལ་
གྱིས། །དབང་བསྐུར་མེད་པར་འཆད་བྱེད་པ། །སློབ་དཔོན་སློབ་མ་ཤི་མ་ཐག། དངོས་གྲུབ་
ཐོབ་ཀྱང་དམྱལ